**Rauman kaupungin opiskeluhuollon ohjausryhmän kokous**

Aika: tiistai 19.9.17 klo 9-11

Paikka: Sivistyshallinto, Akvaario

Osallistujat: Johanna Ylikoski, Leena Kivimäki, Anna Kuromaa, Maritta Falin, Päivi Tiesmaa, Hanna Viljanen-Lehto, (pj.) ja Sari Ågren (siht.)

**MUISTIO**

1. **Kokouksen avaus**

Puheenjohtaja avasi kokouksen

1. **Oppilaiden/opiskelijoiden hyvinvoinnin kartoitukset**

Käytiin keskustelua tiedonkeruusta oppilaiden ja opiskelijoiden terveyteen ja hyvinvointiin liittyen. Tällä htekellä Rauma ei ole mukana kouluterveyskyselyssä, joten vastaavien tietojen keräämisestä on tärkeä huolehtia. Activity Stones – kysely on käytössä yläkouluilla ja laajenemassa alakoulujenkin puolelle lähiaikoina. Kyselyn tuoreet tulokset käsitellään seuraavassa kokouksessa ja pohditaan samalla, kenelle kaikille tulosten tulisi automaattisesti näkyä. Maritta Falin huolehtii, että tunnukset tulosten tarkastelua varten toimitetaan ohjausryhmän jäsenille.

1. **Lukion ja Winnovan edustajien kutsuminen ohjausryhmään**

Päätettiin kutsua Lukion ja Winnovan edustajina Matti Saarivuori ja Fia Heino seuraavaan opiskeluhuollon ohjausryhmään kertomaan omien oppilaitostensa opiskeluhuollollisesta tilanteesta. Sari Ågren lähettää heille kutsut.

1. **Terveellisyyden, turvallisuuden ja hyvinvoinnin tarkastukset**

Tarkastuksia työstänyt ryhmä kokoontuu vielä kerran tarkentamaan tarkastuksiin liittyviä kysymyksiä. Malli tulee hyväksyttäväksi vasta seuraavassa kokouksessa.

1. **Terveydenhoitajien koontilomakkeet**

Lomakkeita ei ole vielä saatu kaikilta yksiköiltä. Useasta paikasta puuttuvat huoltajien vastaukset kyselyihin. Asiaan palataan seuraavalla kerralla.

1. **Move-tulosten koonti**

Tällä hetkellä MOVE-mittaukset tehdään viidesluokkalaisille oman opettajan johdolla. Ensi vuonna tarkastukset aloitetaan myös 8.luokkalaisille. Mittaukset ovat aiheuttaneet paljon kritiikkiä, koska niiden koetaan asettavan ei-liikunnalliset lapset epäedulliseen asemaan luokkatovereidensa edessä. Sari Ågren laittaa tämän muistion liitteeksi hyvinvointiareenalta saamansa viimeisimmät MOVE-diat. Jatketaan keskustelua seuraavalla kerralla.

1. **Satula-hankkeen haastattelu oppilashuollosta**

Sari Ågren kertoi koonneensa oppilashuollon edustajista ryhmän, joka oli osallistunut Satula-hankkeen järjestämään haastatteluun, jossa käsiteltiin Rauman oppilashuollollista tilannetta.

1. **Opiskeluhuollon arviointi keväällä 2017**

Sari Ågren esitteli lyhyesti rehtoreille, kuraattoreille, psykologeille ja terveydenhoitajille keväällä tehdyn kyselyn tuloksia. Kehittämiskohteeksi poimittiin tulosten perusteella yhteisöllisen opiskeluhuollon opastaminen tiiviimpään työskentelyyn sekä opiskeluhuollon henkilöstön kouluttaminen tukemaan koulujen yhteisöllisen opiskeluhuollon toimintaa.

1. **Opiskeluhuollon henkilöstön sijainti tulevaisuudessa**

Hanna Viljanen-Lehto kertoi opiskeluhuollon henkilöstön sijaintia koskevan keskustelun etenevän yhteistyössä sosiaali- ja terveyspalveluiden esimiesten kanssa. Nk. KUPSY-ryhmiä on kokoontunut kevään aikana ja seuraavan asioista neuvotellaan toimialajohtajien kanssa tapaamisessa 10.10.

1. **Muut asiat**

Sari Ågren kertoi lyhyesti terveiset Hyvinvointiareena – koulutuksesta. Sovittiin, että hän laittaa omat koulutusmuistiinpanonsa tämän muistion liitteeksi.

Maritta Falin nosti esille kysymyksen mallista, jonka mukaan toimitaan, kun oppilas joudutaan kuljettamaan huumeseulaan laboratorioon niissä tilanteissa kun huoltajalla ei ole mahdollisuutta oppilasta kuljettaa. Sovittiin, että tämän lukuvuoden ajan kuljettaminen voi harkituissa tilanteissa tapahtua taksilla. Taksikuljetuksesta lasku menee lastensuojelulle. Kuljetukseen mukaan lähtee kuraattori, terveydenhoitaja tai joku muu koulun valitsema edustaja.

Hanna Viljanen-Lehto kertoi, että sivistyshallinnon talousarvioesityksessä ensi vuodelle on uusi suunnittelijan virka. Ko. virkaan liitetään mahdollisesti oppilashuollon vastuutehtäviä.

1. **Seuraava kokouksen ajankohta ja aiheet**

Seuraava kokous pidetään 23.11. klo 8.15 kokoushuone Akvaariossa. Silloin aiheina 2. asteen oppilaitosten opiskeluhuollollinen tilanne, Activity Stones kyselyn tulokset, TTH-mallin hyväksyminen, terveydenhoitajien ja MOVE:n koonnit.

1. **Kokouksen päättäminen**

Puheenjohtaja päätti kokouksen klo 10.45.